[pic] | EIROPAS KOPIENU KOMISIJA | Briselē, 06.02.2006 COM(2006) 38 galīgā redakcija Priekšlikums PADOMES REGULA, ar ko groza Regulas (EK) Nr. 1346/2000 A un C pielikumu attiecībā uz Franciju (iesniegusi Komisija) PASKAIDROJUMA RAKSTS 1. Priekšlikuma saturs - Priekšlikuma pamatojums un mērķi Ir nepieciešams grozīt A un C pielikumu Padomes Regulai (EK) Nr. 1346/2000 par maksātnespējas procedūrām. - Vispārējais konteksts Padomes Regulas (EK) Nr. 1346/2000 2. panta a) punktā minētas maksātnespējas procedūras uzskaitītas šās regulas A pielikumā. C pielikumā ir uzskaitīti likvidatori, kas minēti 2. panta b) punktā. Grozījumi Regulas (EK) Nr. 1346/2000 pielikumos izdarīti ar Padomes 2005. gada 12. aprīļa Regulu (EK) Nr. 603/2005. Francija 2005. gada 29. novembrī paziņoja Komisijai par grozījumiem sarakstos, kas doti A un C pielikumā. - Spēkā esošie noteikumi priekšlikuma darbības jomā Ar šo priekšlikumu ir attiecīgi jāgroza Regula (EK) Nr. 1346/2000. - Atbilstība politikai citās jomās Šī regula atbilst Kopienas politikai citās jomās. 2. Apspriešanās ar ieinteresētajām personām un ietekmes novērtējums - Apspriešanās ar ieinteresētajām personām Ārēja apspriešana nebija vajadzīga. - Speciālu zināšanu vākšana un izmantošana Neatkarīgu ekspertu atzinums nebija vajadzīgs. - Ietekmes novērtēšana Regulas grozīšana var pozitīvi ietekmēt uzņēmumu reorganizāciju. Ietekme uz nodarbinātību varētu būt pozitīva vai neitrāla. Ietekme uz apkārtējo vidi varētu būt pozitīva vai neitrāla. 3. Priekšlikuma juridiskie faktori - Ierosinātās rīcības kopsavilkums Priekšlikuma mērķis ir grozīt Regulas (EK) Nr. 1346/2000 pielikumus, lai varētu ņemt vērā attiecīgo dalībvalstu grozījumus maksātnespējas likumos. - Juridiskais pamats Priekšlikums ir pamatots ar 45. pantu Regulā (EK) Nr. 1346/2000. - Subsidiaritātes princips Priekšlikums ir Kopienas ekskluzīvā kompetencē. Tādēļ uz šo priekšlikumu subsidiaritātes princips neattiecas. - Proporcionalitātes princips Priekšlikums atbilst proporcionalitātes principam šādu iemeslu dēļ: Ar šo Komisijas priekšlikumu Padomes Regulas (EK) Nr. 1346/2000 A un C pielikumus aizstāj ar jauniem sarakstiem, kuros ņemta vērā Francijas paziņotā informācija. Regula ir tieši piemērojama dalībvalstīs un tai nav nepieciešami nekādi īstenošanas pasākumi. To publicē Eiropas Savienības Oficiālajā Vēstnesī , tādēļ tās saturs ir pieejams visām ieinteresētām pusēm. - Instrumentu izvēle Piedāvātais instruments ir regula. Citi līdzekļi nebūtu piemēroti turpmāk minēto iemeslu dēļ. Pamatojoties uz 45. pantu Regulā (EK) Nr. 1346/2000, grozījumus Regulas pielikumos var izdarīt vienīgi Padome pēc dalībvalstu iniciatīvas vai pēc Komisijas priekšlikuma. Šī kopējā iniciatīva bija iespējama piecu gadu laika posmā pēc Amsterdamas Līguma (67. panta 1. punkts EK) spēkā stāšanās, bet kopš Nicas Līguma (67. panta 2. punkts EK) spēkā stāšanās iniciatīva pieder tikai Komisijai. Tādēļ Komisijas ziņā ir ierosināt Padomei grozījumus regulas pielikumos atbilstīgi regulas 45. pantam. 4. Ietekme uz budžetu Priekšlikums neietekmē Kopienas budžetu. 5. Vienkāršošana Šis priekšlikums nodrošina gan valsts iestāžu (ES vai atsevišķu valstu) administratīvo procedūru vienkāršošanu, gan administratīvo procedūru vienkāršošanu valsts un privātajās iestādēs. Dalībvalstu tiesas tiks savlaicīgi informētas par tiem maksātnespējas procesiem, kas atzīti par pamatotiem. Kreditori, debitori un maksātnespējas procesa administratori tiks informēti par tiem maksātnespējas procesiem, uz kuriem attiecas šīs regulas darbības joma. Priekšlikums PADOMES REGULA, ar ko groza Regulas (EK) Nr. 1346/2000 A un C pielikumu attiecībā uz Franciju EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomes 2000. gada 29. maija Regulu (EK) Nr. 1346/2000 par maksātnespējas procedūrām[1] un jo īpaši tās 45. pantu, ņemot vērā Komisijas priekšlikumu[2], tā kā: (1) Regulā (EK) Nr. 1346/2000 uzskaitīti dalībvalstu tiesību aktos sniegtie norādījumi attiecībā uz procedūrām un likvidatoriem. (2) Atbilstoši 45. pantam Regulā (EK) Nr. 1346/2000 Francija 2005. gada 29. novembrī paziņoja Komisijai par grozījumiem sarakstos, kas doti minētās regulas A un C pielikumā. (3) Regula (EK) Nr. 1346/2000 ir attiecīgi jāgroza, IR PIEŅĒMUSI ŠO REGULU. 1. pants Regulu (EK) Nr. 1346/2000 groza šādi. (1) Attiecībā uz Franciju A pielikumā minētās procedūras aizstāj ar šādām procedūrām: „FRANCE - Sauvegarde - Redressement judiciaire - Liquidation judiciaire” ; (2) Attiecībā uz Franciju C pielikumā minētos likvidatorus aizstāj ar šādiem: „FRANCE - Mandataire judiciaire - Liquidateur - Administrateur judiciaire - Commissaire à l’exécution du plan”. 2. pants Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī . Šī regula uzliek saistības kopumā un ir tieši piemērojama visās dalībvalstīs. Briselē, Padomes vārdā — priekšsēdētājs [1] OV L 160, 30.6.2000., 1. lpp. Regulā jaunākie grozījumi izdarīti ar Regulu (EK) Nr. 603/2005 (OV L 100, 20.4.2005., 1.-8. lpp.). [2] OV C […] […], . lpp.